CELEX: 32014R0550
Language: et
Date: 2014-05-20 00:00:00
Title: Komisjoni rakendusmäärus (EL) nr 550/2014, 20. mai 2014 , teatavate kaupade klassifitseerimise kohta kombineeritud nomenklatuuris

23.5.2014   
            
            
               ET
            
            
               Euroopa Liidu Teataja
            
            
               L 155/15
            
         KOMISJONI RAKENDUSMÄÄRUS (EL) nr 550/2014,
   20. mai 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. mai 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Seade (nn leegiandur), millel on passiivsed infrapuna- ja ultraviolettandurid, valgusfilter, hindamisplokk, kolm väljundreleed (tulekahjualarmi, rikke- ja abirelee) ning kolmevärviline LED-valgussignaal (mis näitab normaalolukorda, tulekahju ja riket), silindrikujulises korpuses läbimõõduga umbes 12 cm ja pikkusega 25 cm. Selle tööpiirkond on 18–30 V alalisvoolu.
                  Seade on tuletõrje häiresüsteemi osa. Andurid registreerivad üheaegselt leekide väljasaadetava infrapuna- ja ultraviolettkiirguse. Kui kiirgus ületab teatava läviväärtuse, saadab seade elektrisignaali tulekahjualarmi relee kaudu tuletõrje häiresüsteemi seadmele. Tuletõrje häiresüsteemi ei esitata tollile koos tootega.
               
               
                  8536 50 19
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8536, 8536 50 ja 8536 50 19 sõnastusega.
                  Toodet ei või klassifitseerida rubriigi 8531 alla elektrilise heli- ja visuaalsignalisatsiooniseadmena, sest seadmel ei ole sisseehitatud alarmifunktsiooni (vt ka HSi selgitavad märkused, rubriik 8531, kolmanda lõigu rühm H).
                  Samuti ei või toodet klassifitseerida rubriigi 8537 alla seadmena, mille külge on monteeritud vähemalt kaks rubriigi 8535 või 8536 seadet, sest toote külge on monteeritud üksnes sama liiki seade (kolm releed) rubriigist 8536 (vt ka HSi selgitavad märkused, rubriik 8537, välja arvatud, punkt b).
                  Seade üksnes registreerib, et leekide väljasaadetav kiirgus ületab teatavat läviväärtust, näitamata täpset intensiivsust. Kiirguse muutumise kindlakstegemine ei ole sama mis soojushulga mõõtmine või kontrollimine. Seepärast ei või toodet klassifitseerida soojushulga mõõtmise ja kontrollimise seadmena ka rubriigi 9027 alla.
                  Seadmel on automaatlüliti funktsioon ja seega tuleb toode klassifitseerida CN-koodi 8536 50 19 alla kui muu lüliti pingele kuni 60 V.